ΓΡΑΠΤΗ ΕΡΩΤΗΣΗ E-1342/00

υποβολή: Cristiana Muscardini (UEN) προς την Επιτροπή

(4 Μαΐου 2000)

Θέμα: Φάκελος FIA (Διεθνής Ομοσπονδία Αυτοκινήτου) και ΓΔ ανταγωνισμού

Οι ευρωβουλευτές έλαβαν τον παρελθόντα Φεβρουάριο από την FIA έναν φάκελο σχετικά με τις όχι ακριβώς διαφανείς σχέσεις μεταξύ της Γενικής Διεύθυνσης ανταγωνισμού και της ως άνω ομοσπονδίας. Στο φάκελο είχε επισυναφθεί και αντίγραφο της επιστολής που απεστάλη την 1η Φεβρουαρίου 2000 στον αρμόδιο Επίτροπο δια της οποίας του εζητείτο επισήμως να λάβει θέση επί τεσσάρων σημείων.

Ακριβώς για την εξασφάλιση μιας μεγαλύτερης διαφάνειας μεταξύ ορισμένων πολυσυζητημένωνπηρεσιών και των συνομιλητών των διαφόρων κλάδων και την ορθή ενημέρωση της κοινής γνώμης μπορεί να γνωστοποιήσει η Επιτροπή

1. εάν απάντησε στα αιτήματα της FIA

2. εάν ναί, ποιο είναι το περιεχόμενο των απαντήσεών της;

3. εάν όχι, γιατί δεν δόθηκε συνέχεια σταποβληθέντα παράπονα;

4. πότε θα ληφθούν οι επιβαλλόμενες αποφάσεις προκειμένου να εξασφαλισθεί η τόσο διατυμπανισθείσα από κάθε πλευρά διαφάνεια και ορθότητα, όταν παραιτήθηκε η προηγούμενη Επιτροπή;

Απάντηση του κ. Mr Monti εξ ονόματος της Επιτροπής

(8 Ιουνίου 2000)

Οι ερωτήσεις του Αξιότιμου Μέλους του Ευρ. Κοινοβουλίου αφορούν την έρευνα μιαςπόθεσης ανταγωνισμού που είναι σε εξέλιξη.

Σε ό, τι αφορά κοινοβουλευτικές ερωτήσεις για εκκρεμείςποθέσεις, η Επιτροπή παραπέμπει το Αξιότιμο Μέλος του Ευρ. Κοινοβουλίου στην επιστολή της 28ης Ιανουαρίου 1999 του πρώην Επιτρόπου αρμόδιου για θέματα ανταγωνισμού προς τον πρώην Πρόεδρο της κοινοβουλευτικής επιτροπής οικονομικών, νομισματικώνποθέσεων και βιομηχανικής πολιτικής. Στην επιστολή του ο αρμόδιος Επίτροπος εξήγησε ότι μόνο περιορισμένες, γενικές και μη εμπιστευτικές πληροφορίες μπορούν να παρασχεθούν αναφορικά με εκκρεμείςποθέσεις.

Σε ό, τι αφορά τις ερωτήσεις του Αξιότιμου Μέλους του Ευρ. Κοινοβουλίου η Επιτροπή επιθυμεί να απαντήσει ως εξής:

1. Ναι, η Επιτροπή απάντησε στην δημόσια επιστολή της Διεθνούς Ομοσπονδίας Αυτοκινήτου (IAF) της 1ης Φεβρουαρίου 2000.

2. Ο αρμόδιος για θέματα ανταγωνισμού Επίτροπος έκανε μια δημόσια δήλωση αμέσως μετά τη δημοσίευση της επιστολής της IAF. Σ’ αυτή την επιστολή ο αρμόδιος Επίτροπος επεσήμανε ότι το μεγαλύτερο μέρος της κριτικής κατά της συμπεριφοράς της Επιτροπής βασιζόταν σε γεγονότα που είχαν ήδη συμβεί το Δεκέμβριο του 1997 και τα οποία οδήγησαν σε εντολή του Πρωτοδικείου στις 6 Δεκεμβρίου μετά την απόσυρση από την IAF της καταγγελίας της για ζημίες κατά της Επιτροπής.

Ο ίδιος είπε ότι, όπως και κατά το παρελθόν, η IAF έκανε προσωπική κριτική της συμπεριφοράς ενόςπαλλήλου τηςπηρεσίας ανταγωνισμού. Η κριτική αυτή αποδείχτηκε εντελώς αβάσιμη. Ο αρμόδιος Επίτροπος δήλωσε ό, τι αυτή η νέα κριτική αποτέλεσε αντικείμενο εσωτερικής έρευνας η οποία απέδειξε ότι και αυτή τη φορά η κριτική ήταν αδικαιολόγητη.

3. Όπως ελέχθη στο σημείο 2 ανωτέρω, η Επιτροπή απάντησε στη δημόσια επιστολή της IAF της 1ης Φεβρουαρίου 2000.

4. Η Επιτροπή έλαβε, για τη συγκεκριμένηπόθεση, όλα τα αναγκαία μέτρα για να διασφαλίσει τη διαφάνεια και την ορθή επεξεργασία της. Ειδικότερα, η Επιτροπή πληροφόρησε το κοινό για όλες τις σημαντικές εξελίξεις σχετικά με την εν λόγωπόθεση, με ανακοίνωση της 27ης Νοεμβρίου 1997 που περιέχει περίληψη των κοινοποιηθεισών συμφωνιών, με δελτίο τύπου της 29ης Ιουνίου 1999 που περιέχει περίληψη των αιτιάσεων, καθώς και με δήλωση του εκπροσώπου του τύπου της 5ης Μαΐου 2000 για την αναβολή της ακρόασης και για τις συζητήσεις διευθέτησης με την IAF.